ഐ ഫോണ് 13 സീരീസ് വിപണിയില് മൂന്ന് മോഡലുകള് ആപ്പിള് ഓണ്ലൈന് സ്റ്റോറില് നിന്ന് ഔട്ടാകും ന്യൂഡല്ഹി: ആപ്പിള് പ്രേമികള് ഏറെ കാത്തിരുന്ന ഐ ഫോണ് 13 സീരീസ് പുറത്തിറങ്ങിയിരിക്കുകയാണ്. ഇതോടെ തങ്ങളുടെ ഓണ്ലൈന് സ്റ്റോറിലും മാറ്റങ്ങള് വരുത്തിയിരിക്കുകയാണ് ആപ്പിള്.ഐ ഫോണ് 13, ഐ ഫോണ് 13 പ്രോ സീരിസ് എന്നിവ പ്രധാന ആകര്ഷണങ്ങളായി മാറുന്നതോടെ ചില മോഡലുകള് ആപ്പിള് ഓണ്ലൈന് സ്റ്റോറില് നിന്ന് ഔട്ടാവുകയാണ്. ഐ ഫോണ് 12 പ്രോ, 12 പ്രോ മാക്സ്, ഐ ഫോണ് എക്സ്.ആര് എന്നീ മോഡലുകളെയാണ് ഓണ്ലൈന് സ്റ്റോറില് നിന്ന് പിന്വലിച്ചത്. ഇന്ത്യയിലെ ആപ്പിള് ഔദ്യോഗിക ഓണ്ലൈന് സ്റ്റോറില് നിന്ന് ഈ മൂന്ന് മോഡലുകള് ഇനി വാങ്ങാന് സാധിക്കില്ല. ഐഫോണ് 13 സീരീസിന് പുറമേ ഐ ഫോണ് 12, ഐ ഫോണ് 12 മിനി, ഐ ഫേണ് 11, ഐ ഫോണ് എസ്.ഇ എന്നീ മോഡലുകള് മാത്രമാകും ഓണ്ലൈന് സ്റ്റോറില് ലഭ്യമാകുക. ഐഫേണ് 11, 12 സീരീസുകളുടെ വില കഴിഞ്ഞ ദിവസം ആപ്പിള് കുറച്ചിരുന്നു. 65,900 രൂപ മുതല് ഐഫോണ് 12 ലഭ്യമാകും. 49,900 ആണ് ഐ ഫോണ് 11ന്റെ പ്രാരംഭ വില.5ജി കരുത്തുമായാണ് പുതിയ ഐ ഫോണ് 13 സീരീസ് പുറത്തിറങ്ങിയിരിക്കുന്നത്. സെറാമിക് ഷീല്ഡ്, ഫ്ലാറ്റ് എഡ്ജ് ഡിസൈനില് പിങ്ക്, നീല, മിഡ്നൈറ്റ്, സ്റ്റാര്ലൈറ്റ്, പ്രൊഡക്ട് റെഡ് എന്നി നിറങ്ങളിലാണ് ഐ ഫോണ് 13 സീരീസ് വിപണിയില് എത്തുക. ട്വിന് റിയര് ക്യാമറയോടൊപ്പം മികച്ച വാട്ടര് റെസിസ്റ്റ് പ്രത്യേകതയും കമ്ബനി വാഗ്ദാനം ചെയ്യുന്നു.ഐ ഫോണ് 13 മിനി, ഐ ഫോണ് 13 പ്രോ, ഐ ഫോണ് 13 പ്രോ മാക്സ് എന്നിവയാണ് മോഡലുകള്. മിനിക്ക് 69,900 രൂപയും പ്രോക്ക് 1,19,900 രൂപയും മാക്സിന് 1,29,900 രൂപയുമായിരിക്കും വില. ഇന്ത്യയടക്കം 30 മേഖലകളിലെ കസ്റ്റമേഴ്സിന് ബുധനാഴ്ച അഞ്ച് മണി മുതല് പ്രീഓര്ഡര് ചെയ്യാനുള്ള സൗകര്യം കമ്ബനി ഒരുക്കിയിട്ടുണ്ട്.